
Suur-Karja 23, 

											12.10.2026.




Ettepanek muuta kultuuriministri 26. novembri 2014. a määrust nr 9.

[bookmark: _Hlk243384636]Eesti Uujumisliit esitab ametliku ettepaneku muuta kultuuriministri 26. novembri 2014. a määruse nr 9 Lisa 2 punktis 29 „Kujundujumine“ sätestatud laste ja noorte vanusepiire järgmiselt:
1. Ettevalmistav aste: muuta kehtiv vanus 6–19 rühmaks 5–19
1. Treeningaste: muuta kehtiv vanus 10–19 rühmaks 9–19
1. Meisterlikkuse aste: muuta kehtiv vanus 15–23 rühmaks 14–23

PÕHJENDUSED LÄHTUVALT SPORDIALA SPETSIIFIKAST:

1. Biomehaaniline spetsiifika, varajane spetsialiseerumine ja Eesti sportlaste rahvusvahelised edulood:
Kujundujumine on oma olemuselt liigitatud varajase spetsialiseerumisega keerulise koordinatsiooniga spordialade hulka. Erinevalt klassikalisest ujumisest, mis põhineb peamiselt vastupidavuse ja jõu arendamisel, nõuab kujundujumine tipptasemel painduvust, liigeste mobiilsust, akrobaatilist võimekust ja koreograafilist tunnetust. Spordifüsioloogiliselt on hädavajalik alustada spetsiaalse „kuiva“ treeninguga (saalis) ja esmase veetunnetuse arendamisega (basseinis) alates 5. eluaastast, mil lapse tugi-liikumisaparaat on maksimaalselt paindlik. Mida varem alustatakse sportlase keha ettevalmistamist, seda suuremad on šansid saavutada rahvusvaheliselt konkurentsivõimeline tase.
Seda reeglit kinnitab ilmekalt Eesti kujundujujate viimaste aastate praktika ja tipptulemused rahvusvahelisel areenil:
1. Sportlane Aleksandra Orlova, kes alustas sihipäraseid treeninguid 5-aastaselt, saavutas tänu varajasele spetsialiseerumisele juunioride Euroopa meistrivõistlustel kõrge 8. koha kõigest 15-aastasena.
1. Teine silmapaistev näide on Aljona Gornejeva, kes liitus kujundujumisega 9-aastaselt, kuid omas selleks ajaks tugevat spordibaasi iluvõimlemisest, mida ta harrastas varajasest lapsest peale. Tänu sellele varakult ettevalmistatud kehale ja painduvusele saavutas ta 13-aastasena noorte Euroopa meistrivõistlustel Luksemburgis soolokavas ajaloolise 6. koha.









2. Rahvusvahelised võistlusreeglid (World Aquatics - WAQ):
Rahvusvahelise Ujumisliidu (World Aquatics) ametlike reeglite kohaselt algavad noorte vanuseklasside võistlusprogrammid kategooriast „12 and under“ (12-aastased ja nooremad). Veelgi enam, 12-aastastel sportlastel on lubatud osaleda Euroopa ja Maailmameistrivõistlustel vanuseklassis 13–15, tingimusel, et nad saavad võistlusaastal 13-aastaseks. Selleks, et Eesti sportlane oleks 12-aastaselt füüsiliselt ja tehniliselt valmis konkureerima rahvusvahelisel areenil tiitlivõistlustel, peab tema üleminek treeningastmele (kõrgem koormus ja spetsialiseerumine) toimuma 9-aastaselt, mitte 10-aastaselt nagu praegu.

3. Rahvusvahelised arengusuunad ja ettevalmistus uueks olümpiatsükliks:
Rahvusvahelises tippspordis on märgata selget suundumust vanusepiiride ajakohastamisele, et toetada noorte sportlaste sujuvat üleminekut juunioride klassist täiskasvanute hulgale. World Aquaticsi (WAQ) uue olümpiatsükli regulatsioonide eelnõudes ja arengustrateegiates käsitletakse ametlikult võimalust lubada tiitlivõistlustele ja Olümpiamängudele sportlasi alates 14. eluaastast (praeguse 15 eluaasta asemel). Selleks, et Eesti kujundujujad oleksid rahvusvaheliste reeglite jõustumisel uueks olümpiatsükliks valmis ja konkurentsivõimelised, on strateegiliselt oluline viia meisterlikkuse astme vanuse alampiir riiklikus süsteemis juba varakult vastavusse rahvusvaheliste suundumustega (alates 14. eluaastast).


Kokkuvõtteks:
Praegune vanusepiirang - ettevalmistav aste alates 6. eluaastast - seab kujundujumise ebasoodsasse seisu võrreldes iluvõimlemise (Lisa 2 p 78) ja iluuisutamisega (Lisa 2 p 13). See piirab võimalusi treeningprotsessi kvaliteetseks tagamiseks varajase arengu etapis, mil alles kujundatakse eeldused tulevasteks kõrgeteks spordisaavutusteks.
Kujundujumise vanusepiiride ühtlustamine iluvõimlemise ja iluuisutamise normidega (5-19; 9-19; 14-23) tagab Eesti spordisüsteemi loogilise ja järjepideva arengu, viib riiklikud normatiivid vastavusse rahvusvahelise katuseorganisatsiooni (WAQ) reeglitega ning tõstab Eesti kujundujujate konkurentsivõimet maailmatasemel.

Palume Kultuuriministeeriumil kaaluda määruse muutmise algatamist esimesel võimalusel. Alaliit on valmis kohtumiseks ja täiendavate selgituste jagamiseks.


Lugupidamisega,

Pille Aule


Peasekretär
Telefon: 53498496
E-mail: pille@swimming.ee

